**ТЕХНИЧЕСКА СПЕЦИФИКАЦИЯ**

**за доставка и монтаж на офис мебели за залата на Централната избирателна комисия в сградата на Народното събрание,   
София, пл. „Княз Александър І” № 1**

СЪДЪРЖАНИЕ НА ДОКУМЕНТАЦИЯТА

I. Техническа спецификация (Приложение 1.1)

II. Количествена сметка (Приложение 2.1)

III. Чертежи и скици:

Чертеж 0 – Обзорна схема обзавеждане;

Чертеж 01 – Заседателна маса;

Чертеж 01.1 – Разкрояване на плота на Заседателна маса;

Чертеж 02 – Нисък шкаф, Маса 1 – стенограф;

Чертеж 03 – Овален шкаф , Витринен шкаф;

Чертеж 04 – Детайли;

Скица 01 – Стол 1;

Скица 02 – Стол 2.

Приложение № 1.1.

**ТЕХНИЧЕСКА СПЕЦИФИКАЦИЯ**

Доставка и монтаж на офис мебели за залата на Централната избирателна комисия в сградата на Народното събрание, София, пл. „Княз Александър І” № 1

|  |  |
| --- | --- |
| Позиция от количествена сметка и номер на чертеж | Техническо описание |
| **Техническо описание на маси** | |
| **Поз. 1.1**  **Чертеж 02** | **Заседателна маса**  **Габаритни размери: 700x400x75cm**  **Брой крака - 10**  Елипсовидна маса за 26 заседаващи, с повдигната плътна част по средата - с възможност за окабеляване под нея.  - Основен плот: MDF плоскости с мин. дебелина 25мм, с покритие от естествен фурнир, обработено с байц и лакирано (20%мат) с елипсовидна форма. Плотът да бъде разкроен на максимум осем части - сегмента (при габаритни размери на фурнирния лист 275x205см) с размери и радиуси на кривите съгласно Чертеж 01.1. Размери на Сегментите както следва:  Сегмент 1.1: Габаритни размери 185x110см, с дъговидни ръбове с външен радиус 125.6см и вътрешен радиус 45.5см  Сегмент 1.2 и Сегмент 1.2 - огледален: Габаритни размери 240x190см, с дъговидни ръбове с външни радиуси 288см и 498см и вътрешни радиуси 143см и 413см  Сегмент 1.3: Габаритни размери 161x101см, с дъговиден сегментен ръб с радиуси: 51см, 140см и 414,5см.  При разкрояването на плота да се следи фладерът да е успореден на късата ос на масата. Да се следи снадките на плота да са при краката на масата или да се осигури поддържаща конструкция против измятане на плота отдолу (например конструкция от стоманени или алуминиеви профили с минимално сечение).  Снадките на плоскостите да се шлайфат и обработят така че да не се четат във визията на плота и да не нарушават шарките (фладера).  Декоративен кант, височина - 80мм, от масивни огънати плоскости по ръба на масата - по детайл - с макс. дебелина на целия елемент 30мм - възможно е изпълнение на канта от няколко предварително огънати и слепени плоскости, при условие, че се обработят местата на снадките (Виж чертеж 04 - Детайли).  - Декоративен плот (задигната част)- MDF плоскости с мин. дебелина 19мм, с покритие от естествен фурнир, обработено с байц и лакирано (20%мат). При разкрояването на плота да се следи фладерът да е успореден на късата ос на масата. Заоблен кант от масив с дебелина 0.7см със сегментен профил (част от окръжност с R 1см, виж Чертеж 04 - Детайли). Плотът да бъде разкроен на максимум три части - сегмента (при габаритни размери на фурнирния лист 275x205см) с размери и радиуси на кривите съгласно Чертеж 01.1. Размери на Сегментите както следва:  Сегмент 1.4 : Габаритни размери 191x212см, с дъговидни ръбове с външен радиус 191см и вътрешен радиус 45.5см  Сегмент 1.5: Габаритни размери 220x138см, с дъговидни ръбове с радиус 605.6см  Да се предвиди конструкция против провисване на плота и за укрепване на местата на снаждане на плоскостите (максимални разстояния на подпиране - 1000мм) (например конструкция от стоманени или алуминиеви профили с минимално сечение). Не трябва да има допълнителни опори (крака). Снадките на елементите да се шлайфат и обработят така, че да не се четат във визията на плота и да не нарушават шарките на фурнира.  - Крака със заоблен профил, с обща височина 725мм. Конструирани от MDF плоскости с дебелина по конструктивни изчисления, заоблените части - от масив - като едно цяло парче, фрезовано с необходимите декорации по проект. Всички декоративни елементи - изработени от масив и залепени към плоскостите от MDF. Снадките на плоскостите да се шлайфат и обработят така, че да не се четат във визията на плота.  Допълнителни аксесоари - PVC кабелни канали - адаптируема система с максимална ширина 5см, регулируеми външни и вътрешни ъгли и огъващи се капаци - под основния плот на масата - всички кутии за вградени контакти и излази за микрофони и интернет кабели (по един за всяко работно място) да се предвидят, заедно с необходимите довършителни елементи.  Цвят и текстура – дъб по съгласувана мостра с възложителя |
| **Поз. 1.2**  **Чертеж 03** | **Маса 1**  **Габаритни размери: 120x70x75cm**  Работна маса за стенографи. Изработена изцяло от масивна дървесина, обработена с байц и лакирана (20% мат).  - Плот: MDF плоскости с мин. дебелина 25мм, с покритие от естествен фурнир, обработено с байц и лакирано (20%мат).  - Корпус и опори: MDF плоскости с мин. дебелина 18 - 30мм, с покритие от естествен фурнир, обработено с байц и лакирано (20%мат), корпусът като конструкция от рамка с вградени табли.  - Декоративни елементи: челна дъска околовръст по външната страна на плота, фриз по цокъла и два броя декоративни пиластри - от масивна дървесина с финишна обработка като корпуса.  - От вътрешната страна на плота (от страната на сядането) - челна дъска от масивна дървесина с размери 5x1.9 см, със заоблени ръбове - R 3мм  - Един страничен корпус с 3 броя чекмеджета с габаритни размери на корпуса 300x600мм, от масивна дървесина, обработен с байц и лакирана (60% гланц, плътно, дебело покритие, устойчиво на издраскване и износване) Корпусът на чекмеджетата да е от кантовани шперплатени или тънки фурнировани MDF плоскости с цвят и шарка по мостра. Дръжките (3 броя) - по мостра; механизмите за плъзгане (6 броя) - с плавно затваряне. Възможност за нивелиране на височината за компенсиране на неравностите на пода.  Цвят и текстура – дъб по съгласувана мостра с възложителя |
| **Техническо описание на шкафове** | |
| **Поз. 2.1**  **Чертеж 04** | **Овален шкаф**  **Габаритни размери:** 266/60/75cm  Крайстенен нисък шкаф с чекмеджета и средна отворена част с рафт  Цялото изделие с изключение на корпуса на чекмеджетата изработено изцяло от масивна дървесина, повърхностите са обработени с байц до постигането на желания цвят и лакирана (60% гланц - плътно, дебело покритие, устойчиво на издраскване и износване). Възможност за нивелиране за компенсиране на неравностите на пода.  - Плот от масивна дървесина с дебелина около 50мм с фрезован кант  - Крайстенна дъска - перваз с възможност за компенсиране на неравностите на стената; Дърворезба с детайл и шарка по одобрена от възложителя скица  - Основа от масивна дървесина с дебелина около 80мм с фрезован кант  - Рамки за вграждане на чекмедета с дебелина на шпросните 40мм с фресовани ръбове  - Декоративен фриз под плота с височина 40мм и фрезован профил по детайл  - Чекмеджета - 4 броя - с чела от масив и корпус от тънки фурнировани MDF плоскости или шперплат с шарка и цвят по мостра. Дръжките - по мостра. механизмите за плъзгане (4 броя) - с плавно затваряне.  - Гръб, рафт и страници на корпуса - видимите повърхности обработени според описанието по-горе, повърхностите, които не се виждат след монтаж - само шлайфане и лакиране.  - Декоративни пиластри и оформящ профил на рафта - фрезовани с одобрен по мостра профил, максимално близък до детайла.  Цвят и текстура – дъб по съгласувана мостра с възложителя  За всички цветове, лакове, материали и механизми да се изготвят и представят мостри за одобрение, съгласувани и одобрени от възложителя. |
| **Поз. 2.2**  **Чертеж 06** | **Витринен шкаф**  **Габаритни размери:** 90/50/170cm  Крайстенен висок шкаф с долна плътна отваряема част и горна витринна част с 3 рафта  Цялото изделие с изключение на витринната част е изработено изцяло от масивна дървесина, повърхностите са обработени с байц до постигането на желания цвят и лакирана (60% гланц - плътно, дебело покритие, устойчиво на издраскване и износване). Възможност за нивелиране за компенсиране на неравностите на пода.  - Плот от масивна дървесина с дебелина около 50мм с фрезован кант  - Крайстенна дъска - перваз с възможност за компенсиране на неравностите на стената; Дърворезба с детайл и шарка по одобрена от възложителя скица  - Основа от масивна дървесина с дебелина около 80мм с фрезован кант  - Декоративен фриз под плота с височина 40мм и фрезован профил по детайл  - Витринни елемeнти 4 броя ( 2 отваряеми) с рамка от тънки фурнировани MDF плоскости или шперплат с шарка и цвят по мостра - с плавно затваряне.  - Вратичка от тънки фурнировани MDF плоскости или шперплат с шарка и цвят по мостра - с плавно затваряне.  - Гръб, рафт и страници на корпуса - видимите повърхности обработени според описанието по-горе, повърхностите, които не се виждат след монтаж - само шлайфане и лакиране.  - Оформящ профил на рафта - фрезовани с одобрен по мостра профил, максимално близък до детайла.  Цвят и текстура – дъб по съгласувана мостра с възложителя  За всички цветове, лакове, материали и механизми да се изготвят и представят мостри за одобрение, съгласувани и одобрени от възложителя. |
| **Поз. 2.3**  **Чертеж 03** | **Шкаф**  **Габаритни размери:** 50/50/45cm  Крайстенен нисък шкаф - изработен изцяло от масивна дървесина, обработена с байц и лакирана (20% мат).  - Плот: MDF плоскости с мин. дебелина 25мм, с покритие от естествен фурнир, обработено с байц и лакирано (20%мат).  - Корпус и опори: MDF плоскости с мин. дебелина 18 - 30мм, с покритие от естествен фурнир, обработено с байц и лакирано (20%мат), корпусът като конструкция от рамка с вградени табли.  - Декоративни елементи: челна дъска околовръст по външната страна на плота и фриз по цокъла - от масивна дървесина с финишна обработка като корпуса.  - От едната страна на плота (от страната на отвора) - челна дъска от масивна дървесина с размери 5x1.9 см, със заоблени ръбове - R 3мм.  - Основа от масивна дървесина с дебелина около 30мм.  - Челната - тънка част на крака е от огъната MDF плоскост по детайл.  Цвят и текстура – дъб по съгласувана мостра с възложителя |
| **Техническо описание на столове** | |
| **Поз. 3.1**  **Скица 01** | **Стол 1**  Стол за заседаващи с ергономична облегалка и подлакътници. Регулируема седалка и облегалка.  - Седалка и облегалка – тапицирани с естествена кожа с фина текстура, регулируеми във височина, с възможност за промяна на ъгъла на облегалката.  - Подлакътници – от извита масивна дървесина – обработени с лак и евентуално байц в цвят - дъб в съчетание с корпусните мебели  - Опора (крак) – стандартен за офисни столове, с подпорки от масивна дървесина – цвят дъб с възможност за завъртане и крачета – ролки – за лесно преместване.  - Максимално тегло на потребителя – 130 кг  За всички цветове, лакове, материали и механизми да се изготвят и представят мостри за одобрение или достоверни каталожни данни, съгласувани и одобрени от възложителя.  Виж Скица 05 |
| **Поз. 3.2**  **Скица 02** | **Стол 2**  Габритни размери:  Височина, вкл. облегалка: 108см  Ширина: 52см  Дължина: 52см  Размери на седалката:  Височина: 45см  Ширина: 47 - 52см (трапецовидна)  Дължина: 42см  Стол за посетители без подлакътници - стил „Неокласицизъм” или подобен - по одобрен модел  - Носеща конструкция от масивна дървесина с декорации, обработена с байц и лак до постигане на цвят дъб в съчетание с корпусните мебели.  - Седалка и облегалка – тапицирани с текстил с фина текстура и шарки и/или плюш по одобрена мостра от възложителя. Тапицерията да бъде обкантена с видим ширит.  - Максимално тегло на потребителя – 130 кг  За всички цветове, лакове, материали и механизми да се изготвят и представят мостри за одобрение или достоверни каталожни данни, съгласувани и одобрени от възложителя.  Виж Скица 06 |

Забележки:

1. Техническата спецификация да се гледа едновременно с количествената сметка (Приложение 2.1) и чертежите на мебелите.

2. Всички материали и размери, които не са специфицирани, да се съгласуват с възложителя.

3. Задължително да бъдат предоставени за одобрение мостри на цветовете, дървесината, фурнирите, кантовете, дърворезбите и всички окомплектовки - дръжки, панти, плъзгащи и др. механизми.

4. Работните проекти и детайли следва да бъдат съгласувани с възложителя преди да се пристъпи към изпълнение.

5. Посочените в спецификацията радиуси на закръгляне на плотовете да се проверят от чертежите преди изготвянето на работни проекти.